 Rezultatele monitoringului financiar al activităţii economico-financiare 
a întreprinderilor de stat şi societăţilor comerciale cu capital integral 
sau majoritar de stat, pe semestrul I al anului 2011
I. Prezentare generală
Conform prevederilor art. 21 al Legii nr. 121-XVI din 4 mai 2007  „Privind administrarea şi  deetatizarea  proprietăţii  publice” şi Hotărîrii Guvernului nr. 580 din       8 mai 2008 „Pentru aprobarea Regulamentului privind monitoringul financiar al întreprinderilor de stat/municipale şi al societăţilor comerciale cu capital public sau majoritar public”, Ministerul Finanţelor efectuează monitoringul financiar al activității economico-financiare a întreprinderilor de stat şi societăţilor comerciale cu capital integral sau majoritar de stat.

La situaţia 30 iunie 2010 în Registrul patrimoniului public ţinut de către Agenţia Proprietăţii Publice pe lîngă Ministerul Economiei sunt incluse 277 întreprinderi de stat, cu capital social în mărime de 6,2 mlrd. lei şi 179 societăţi comerciale cu capital social în mărime de 5,5 mlrd. lei, din care proprietatea statului – 3,7 mlrd. lei sau 67,3 la sută.

Din numărul total al întreprinderilor de stat şi al societăţilor comerciale  incluse în Registru, 6 întreprinderi de stat şi 17 societăţi comerciale se află în procedura insolvabilităţii   în   conformitate   cu   prevederile   Legii  insolvabilităţii  nr. 632-XV  din 14 noiembrie 2001.

Conform Codului Civil al Republicii Moldova aprobat prin Legea nr. 1107-XV din  06 iunie 2002 faţă de 8 întreprinderi de stat şi 20 societăţi comerciale a fost aplicată  procedura   lichidării. 
 Din Registrul patrimoniului public nu au fost supuse monitoringului financiar       16 întreprinderi de stat şi 5 societăţi comerciale, înregistrate la Camera Înregistrării de Stat, care nu desfăşoară activitate. 

 De asemenea nu au fost supuse monitoringului financiar 7 întreprinderi de stat, ce se află pe teritoriul Republicii Ucraina şi 4 întreprinderi de stat şi 1 societate comercială, care se află pe teritoriul UTA Găgăuzia. 
 Conform datelor înscrise în Lista întreprinderilor de stat şi a societăţilor comerciale cu capital integral sau majoritar de stat care se monitorizează de către Ministerul Finanţelor, la situaţia din 30 iunie 2011, sunt incluse 236 întreprinderi de stat cu capital social în mărime de 5,9 mlrd. lei, şi 97 societăţi comerciale cu capital integral sau majoritar de stat (în continuare societăţi pe acţiuni) în mărime de 3,0 mlrd. lei, din care proprietatea statului – 2,9 mlrd. lei sau 96,7 la sută. 

Figura1. Structura proprietăţii statului 
Monitoringului financiar al activităţii economico-financiare au fost supuse 190 întreprinderi de stat şi 78 societăţi comerciale cu capital integral sau majoritar de stat, inclusiv 19 societăţi comerciale cu capital integral de stat din numărul total al unităţilor economice, care au prezentat raportul 5-CI „Consumurile, cheltuielile şi investiţiile întreprinderii”  organelor teritoriale ale Biroului Naţional de Statistică. 
În perioada de raportare, din numărul total al unităţilor economice, 46  întreprinderi de stat şi 19 societăţi comerciale cu capital majoritar de stat nu au prezentat rapoartele   5-CI „Consumurile, cheltuielile şi investiţiile întreprinderii”, unele din care nu au fost incluse în sfera de cuprindere a cercetării efectuată în conformitate cu Ordinul Biroului  Naţional  de  Statistică nr.127 din 21 decembrie 2010. 

II. Monitoringul financiar al activității economico-financiare a întreprinderilor de stat

Conform raportului 5-CI „Consumurile, cheltuielile şi investiţiile întreprinderii” generalizat, venitul din vînzări din toate tipurile de activităţi obţinut de către întreprinderile de stat pe semestrul I al anului 2011 constituie 2,7 mlrd. lei, majorîndu-se cu 0,3 mlrd. lei  comparativ cu semestrul I al anului precedent. 

Figura 2. Evoluţia veniturilor din vînzări ale întreprinderilor de stat în semestrul I,  anii 2010-2011, mlrd. lei
În structura cifrei de afaceri, venitul din prestarea serviciilor constituie  77,8%, venitul din vînzarea produselor finite -  13,0%, venitul din vînzarea mărfurilor –  5,6%, venitul din arendă - 3,3% și venitul din contracte de construcţie – 0,4 la sută. 

Figura 3.  Structura venitului din vînzări 
Venitul din vînzarea mărfurilor cu amănuntul constituie 0,08 mlrd. lei sau 53,3%, cu ridicata – 0,07 mlrd. lei sau 46,7% din totalul venitului din vînzarea mărfurilor.

Venitul din prestarea serviciilor întreprinderilor constituie 1,2 mlrd. lei sau 57,1%, din prestarea serviciilor populaţiei – 0,9 mlrd. lei sau 42,9% din totalul venitului din prestarea serviciilor. Alte venituri operaţionale constituie 0,09 mlrd. lei.

La 57 întreprinderi de stat sau 30% din totalul întreprinderilor s-au micşorat veniturile  din vînzări comparativ cu semestrul I al anului precedent cu 76,0 mil. lei, din care 8 întreprinderi sau 14,0% sunt din ramura culturii, 8 întreprinderi sau 14,0% sunt din  ramura agriculturii, 7 întreprinderi sau 12,3% din ramura transporturilor. 

Micşorarea veniturilor din vînzări, la întreprinderile de stat, faţă de perioada corespunzătoare a anului precedent, atrage micşorarea taxei pe valoare adăugată încasată în bugetul de stat cu 15,2 mil. lei şi prezintă un risc fiscal pentru bugetul public naţional.  

  Tabelul 1. Întreprinderile de stat care în perioada de gestiune au înregistrat cea mai mare micșorare a venitului din vînzări

                                                                                                                               (mii lei)
	Nr. d/o
	Întreprinderi de Stat
	 semestrul I 2010

	semestrul I 
2011

	diferenţa

(-)

	1.
	 Î.S. „Fabrica de Sticlă din Chişinău” 
	124715,06
	96964,0
	-27751,06

	2.
	I.S. „Centrul Resurselor Informaţionale de Stat „Registru”
	187566,34
	167595,0


	-19971,34


Stocurile de mărfuri şi materiale ale întreprinderilor de stat la situaţia din 30 iunie 2011 constituie 1026,6 mil. lei şi  s-au majorat în perioada de gestiune cu 62,8 mil. lei.

Pe parcursul perioadei de gestiune s-au majorat stocurile de materiale cu              32,4 mil. lei, producţiei în curs de execuţie cu 15,3 mil. lei, produselor cu 21,9 mil. lei  şi au constituit corespunzător  638,8 mil. lei, 102,5 mil. lei şi 148,4 mil. lei. Animalele la creştere şi îngrășat s-au micşorat în perioada de gestiune cu 2,3 mil. lei şi constituie     15,6 mil. lei. Totodată s-a micşorat valoarea stocurilor de mărfuri cu 0,4 mil. lei şi obiectelor de mică valoare şi scurtă durată cu 4,1 mil. lei şi constituie corespunzător    88,3 mil. lei şi 33,1 mil. lei.
Consumurile şi cheltuielile din toate tipurile de activităţi au constituit 2,8 mlrd. lei. În structura cheltuielilor totale prevalează consumurile şi cheltuielile pentru remunerarea  muncii, contribuţiile privind asigurările sociale de stat şi primele de asigurare obligatorie de asistenţă medicală  –  1,0 mlrd. lei  (35,7%). Consumurile şi  cheltuielile  materiale constituie  0,9 mlrd. lei (32,2%). În consumurile şi cheltuielile materiale totale, materia primă, materialele, semifabricatele cumpărate, piesele de schimb constituie 34,7%, combustibilul – 42,9 la sută. 

Consumurile şi cheltuielile aferente serviciilor prestate  terţilor constituie –           0,4 mlrd. lei (14,3%), din care serviciile de transport – 2,5%, de comunicaţii – 3,2% şi de prelucrare a materiei prime proprii – 0,4 la sută.

Uzura activelor pe termen lung constituie 0,3 mlrd. lei (10,7%). Alte consumuri și cheltuielile operaționale constituie 0,2 mlrd. lei (7,1%), din care: privind locaţiunea – 15,7%, privind dobînzile pentru credite bancare şi împrumuturi – 16,3 la sută.
În structura consumurilor şi cheltuielilor totale, consumurile şi cheltuielile aferente activităţii agricole constituie 0,05 mlrd. lei sau 1,8%. Din consumurile şi cheltuielile aferente activităţii agricole totale, producţia vegetală constituie 48,7%, producţia animaliera – 30,9%, prestarea serviciilor agricole – 20,4 la sută.
Costul de procurare a mărfurilor vîndute constituie 0,1 mlrd. lei.
Conform datelor Inspectoratului Fiscal Principal de Stat, la 30 iunie 2011, datoriile întreprinderilor faţă de bugetul de stat constituie 40,2 mil. lei, faţă de bugetele unităţilor administrativ teritoriale – 10,9 mil. lei, faţă de fondurile asigurărilor obligatorii de asistenţă medicală – 3,4 mil. lei şi s-au majorat pe parcursul perioadei de gestiune cu      8,5 mil. lei. 

Obligaţiile întreprinderilor de stat faţă de bugetul asigurărilor sociale de stat conform datelor Inspectoratului Fiscal Principal de Stat, s-au majorat pe parcursul perioadei de gestiune cu 12,5 mil. lei şi constituie 71,7 mil. lei, care includ şi obligaţii a căror termen de achitare nu a parvenit.   

Tabelul 2. Sinteza obligaţiilor fiscale ale întreprinderilor de stat faţă

de bugetul public naţional, în semestrul I al anului 2011
                                                                                                                                                (mil.lei)
	             

Denumirea bugetului
	Obligaţiile fiscale la situaţia din 30.06.2011  

	
	Total
	Inclusiv:

	
	
	plăţi de bază
	penalităţi 
	amenzi

	1. Bugetul de stat
	40,2
	24,2
	10,8
	5,2

	2. Bugetele unităţilor administrativ-teritoriale
	10,9
	8,0
	2,9
	0,0

	3. Bugetul asigurărilor sociale de stat
	71,7
	60,4
	11,1
	0,2

	4. Fondurile asigurărilor obligatorii de asistenţă medicală
	3,4
	1,6
	1,4
	0,4

	TOTAL 
	126,2
	94,2
	26,2
	5,8


La situaţia din 30 iunie 2011 faţă de Ministerul Finanţelor, 4 întreprinderi dispun de datorii pe împrumuturi recreditate din surse interne şi externe în mărime de 38,3 mil. lei şi 21,3 mil. dolari SUA. 

ÎS „Moldtranselectro” are datorie pe împrumutul extern acordat sub garanţia statului în mărime de 0,86 mil. dolari SUA.

Tabelul 3. Sinteza obligaţiilor întreprinderilor de stat faţă de Ministerul Finanţelor,

 în semestrul I al anului 2011
	Datorii
	Suma mil. lei
	Suma, mil. dolari SUA

	1. Credite externe
	1,0
	21,3

	2. Credite interne
	37,3
	0,0

	2. Garanţii de stat externe
	0,0
	0,86

	TOTAL
	38,3
	22,16


        Suma finanţărilor primite din bugetul public naţional de către întreprinderile de stat cu genul principal de activitate cercetare şi dezvoltare, învăţămînt, sănătate şi asistenţă socială, eliminarea deşeurilor a apelor uzate, asanare, salubritate şi activităţii similare, activităţii recreative, culturale şi sportive constituie 42,1 mil. lei, inclusiv: din ramura agriculturii (Î.S. „Centrul Republican de Pedologie Aplicată” şi Î.S. „Institutul de Tehnică Agricolă „Mecagro”) – 0,2 mil. lei, din ramura transportului (Î.S. „Centrul de Medicină al Aviaţiei Civile”) – 0,6 mil. lei, din ramura culturii (Î.S. „Sala cu Orgă”,     Î.S. „Filarmonica Naţională „Serghei Lunchevici”, Organizaţia Concertistică şi de Impresariat „Moldova-Concert”, Î.S. Ansamblul Naţional Academic de Dansuri Populare „Joc”) - 35,1 mil. lei, din ramura silviculturii (Î.S. „Institutul de Cercetări şi Amenajări Silvice”) – 1,4 mil. lei, Î.S. Institutul de proiectare de gospodărie a apelor „Acvaproiect” – 3,7 mil. lei, Î.S. „Institutul de dezvoltare a societăţii informaţionale” – 1,0 mil. lei şi  Î.S. „Agenţia de Stat pentru Proprietatea Intelectuală” – 0,1 mil. lei. 
În semestrul I al anului 2011, în conformitate cu prevederile legislaţiei în vigoare, întreprinderile de stat au beneficiat de înlesniri şi facilităţi fiscale la plata impozitelor şi taxelor în sumă totală de 48,23 mil. lei, inclusiv: 

· 31,7 mil. lei – taxa pe valoare adăugată, în conformitate cu prevederile art. 103 (scutirea de TVA) al Codului Fiscal;

- 15,8 mil. lei şi respectiv 0,2 mil. lei - impozit funciar şi pe bunuri imobiliare, în conformitate cu prevederile art. 283, 284  ale Codului Fiscal şi prevederile Legii pentru punerea în aplicare a titlului VI al Codului Fiscal nr. 1056-XIV din 16 iunie 2000;

- 0,3 mil. lei, 0,2 mil. lei şi 0,003 mil. lei - taxa pentru apă, taxa pentru extragerea mineralilor utile și taxa pentru lemnul eliberat pe picior, în conformitate cu prevederile art. 306, 319 şi 334 ale Codului Fiscal şi prevederile Legii pentru punerea în aplicare a titlului VIII al Codului Fiscal nr. 68 -XVI din 5 mai 2005.
  În bugetul public naţional, în semestrul I al anului 2011, au fost virate impozite şi taxe în mărime de  508,5  mil. lei, cu 32,5 mil. lei mai mult comparativ cu perioada respectivă a anului precedent, inclusiv:

· bugetul de stat – 170,0 mil. lei;

· bugetele unităţilor administrativ-teritoriale – 77,3 mil. lei;

· bugetul asigurărilor sociale de stat –  203,9 mil. lei;

· fondurile asigurărilor obligatorii de asistenţă medicală –  57,3 mil. lei.

III. Monitoringul  financiar al activităţii economico-financiare a societăţilor comerciale cu capital integral sau majoritar de stat

Veniturile din vînzări din toate tipurile de activităţi obţinut de către societăţile comerciale în semestrul I al anului 2011 sunt în mărime de 4,9 mlrd. lei,  majorîndu-se cu 0,3 mlrd. lei  comparativ cu semestrul I al anului precedent.  

Figura 4. Evoluţia veniturilor din vînzări a societăţilor comerciale

 în semestrul I, anii 2010-2011, mlrd. lei
În structura cifrei de afaceri, venitul din vînzarea produselor finite constituie  51,0%,  venitul din prestarea serviciilor -  26,6%, din vînzarea mărfurilor –  20,4%, din contracte de construcţie – 1,6%,  venitul din locaţiune (arenda) - 0,4 la sută. 

Figura 5.  Structura venitului din vînzări 
Venitul din vînzarea mărfurilor cu amănuntul constituie 0,3 mlrd. lei sau 30,0%, cu ridicata – 0,7 mlrd. lei sau 70,0% din totalul venitului din vînzarea mărfurilor.

Venitul din prestarea serviciilor întreprinderilor constituie 0,8 mlrd. lei sau 61,5%, din prestarea serviciilor populaţiei – 0,5 mlrd. lei sau 38,5% din totalul venitului din prestarea serviciilor. Alte venituri operaţionale constituie 0,06 mlrd. lei.
La 31 societăţi comerciale sau 39,7% din totalul societăţilor s-a observat micşorarea vînzărilor nete comparativ cu semestrul I al anului precedent cu 332,1 mil. lei, din care 10 societăţi sau 32,3% sunt din ramura industriei, 10 societăţi sau 32,3% din ramura transportului,  6 societăţi sau 19,4%  din ramura agriculturii. 
Micşorarea venitului din vînzări la societăţile pe acţiuni faţă de perioada corespunzătoare a anului precedent,  atrage şi micşorarea taxei pe valoare adăugată încasată în bugetul de stat cu 1,1 mil. lei.  

  Tabelul 4. Societățile pe acţiuni ce au înregistrat cea mai mare
micșorare a venitului din vînzări

                                                                                                                               (mii lei)
	Nr. d/o
	Societățile pe acțiuni
	 semestrul I 

2010
	semestrul I 
2011
	  diferenţa

(-)

	1.
	 S.A. „Energocom” 
	511407,26
	280935,0
	-230472,26

	2.
	S.A. „Moldtelecom”
	1169192,09
	1104647,00
	-9796,03

	3.
	S.A. „Aroma”
	25853,03
	16057,0
	-9796,03

	4.
	S.A. „Combinatul de Produse Cerealiere din Chișinău”
	10417.12
	3491,0
	-6926,12

	5.
	S.A. „Drumuri Orhei”
	10386,79
	4174,0
	-6212,79


Stocurile de mărfuri şi materiale ale societăţilor comerciale la situaţia din 30 iunie 2011 constituie 1410,1 mil. lei şi  s-a majorat în comparaţie cu începutul anului cu      14,1 mil. lei.

Pe parcursul perioadei de gestiune la societăţile comerciale  s-au majorat stocurile materialelor cu 22,2 mil. lei,  produselor cu 8,0 mil. lei,  obiectelor de mica valoare şi scurtă durată cu 0,6 mil. lei şi au constituit corespunzător 506,0 mil. lei, 344,1 mil. lei şi 17,1 mil. lei. Soldul producţiei în curs de execuţie s-a micşorat în perioada de gestiune cu 8,0 mil. lei, mărfurilor cu 8,7 mil. lei şi constituie corespunzător 427,9 mil. lei şi        115,0 mil. lei. 

Consumurile şi cheltuielile din toate tipurile de activităţi au constituit 4,0 mlrd. lei.  În structura consumurilor şi cheltuielilor totale prevalează consumurile şi cheltuielile materiale – 2,2 mlrd. lei (55,0%), din care materia primă, materialele, semifabricatele cumpărate, piesele de schimb constituie 50,0%, combustibilul – 45,5 la sută. 

Consumurile şi cheltuielile pentru remunerarea muncii, contribuţiile privind asigurările sociale de stat şi primele de asigurare obligatorie de asistenţă medicală  constituie 0,6 mlrd. lei (15,0%), consumurile și cheltuielile aferente serviciilor prestate – 0,5 mlrd. lei (12,5%), din care: serviciile de transport – 10,0% și serviciile de comunicaţii – 9,3 la sută.

Uzura activelor pe termen lung constituie 0,4 mlrd. lei (10,0%). Alte consumuri și cheltuieli operaționale au constituit – 0,3 mlrd. lei (7,5 la sută), din care: privind locaţiunea – 5,0%, privind dobînzile pentru credite bancare şi împrumuturi –  9,9 la sută.

Costul de procurare a mărfurilor vîndute constituie 0,8 mlrd. lei.

Conform datelor Inspectoratului Fiscal Principal de Stat, la 30 iunie 2011, datoriile societăţilor pe acțiuni faţă de bugetul de stat constituie 11,8 mil. lei, faţă de bugetele unităţilor administrativ-teritoriale – 2,5 mil. lei, faţă de fondurile asigurărilor obligatorii de asistenţă medicală – 0,4 mil. lei şi s-au majorat pe parcursul perioadei de gestiune cu  2,5 mil. lei. 

Obligaţiile întreprinderilor de stat faţă de bugetul asigurărilor sociale de stat conform datelor Inspectoratului Fiscal Principal de Stat, s-au micşorat pe parcursul perioadei de gestiune cu 2,0 mil. lei şi constituie 29,1 mil. lei, care includ şi obligaţii a căror termen de achitare nu a parvenit.   

Tabelul 5. Sinteza obligaţiilor fiscale ale societăţilor comerciale faţă

de bugetul public naţional, în semestrul I al anului 2011
                                                                                                                                                (mil.lei)
	             

Indicatori
	Obligaţii fiscale la situaţia din 30.06.2011  

	
	Total
	Inclusiv:

	
	
	plăţi de bază
	penalităţi 
	amenzi

	1. Bugetul de stat
	11,8
	7,1
	2,5
	2,2

	2. Bugetele unităţilor administrativ-teritoriale
	2,5
	1,8
	0,7
	0,0

	3. Bugetul asigurărilor sociale de stat
	29,1
	27,5
	1,6
	-

	4. Fondurile asigurărilor obligatorii de asistenţă medicală
	0,4
	0,2
	0,2
	0,0

	TOTAL 
	43,8
	36,6
	5,0
	2,2


E de menționat, că SA „CET-2” are datorii faţă de Ministerul Finanţelor,  pe împrumuturi recreditate din surse externe în mărime de 0,8 mil. dol SUA. 
În semestrul I al anului 2011, în conformitate cu prevederile legislaţiei în vigoare, societăţile comerciale au beneficiat de înlesniri şi facilităţi fiscale la plata impozitelor şi taxelor în sumă totală de 54,42 mil. lei, inclusiv: 

· 53,9 mil. lei – taxa pe valoare adăugată, în conformitate cu prevederile art. 103 (scutirea de TVA) al Codului Fiscal;

- 0,26 mil. lei şi respectiv 0,26 mil. lei - impozit funciar şi pe bunuri imobiliare, în conformitate cu prevederile art. 283, 284  ale Codului Fiscal şi prevederile Legii pentru punerea în aplicare a titlului VI al Codului Fiscal nr. 1056-XIV din 16 iunie 2000.
  În bugetul public naţional, în semestrul I al anului 2011, au fost virate impozite şi taxe în mărime de 706,1 mil. lei, cu 132,4 mil. lei mai mult comparativ cu perioada corespunzătoare a anului precedent, inclusiv:

· bugetul de stat – 466,6 mil. lei;

· bugetele unităţilor administrativ-teritoriale – 63,6 mil. lei;

· bugetul asigurărilor sociale de stat –  140,5 mil. lei;

· fondurile asigurărilor obligatorii de asistenţă medicală –  35,4mil. lei.

IV. Conexiunile  întreprinderilor de stat şi societăţilor pe acţiuni 
cu sistemul bugetar 

La situaţia din 30 iunie 2011, în condiţii de Acord-memorandum au activat            Î.S. „Cartea Moldovei” şi 7 societăţi pe acţiuni (S.A. „RED - Nord”,  S.A. „RED – Nord - Vest”, S.A. „CET - Nord”,  S.A. „CET–1”, S.A. „CET – 2”, S.A. „Fabrica de Fermentare a Tutunului” Şoldăneşti şi S.A. „Farmaco”) asupra cărora a fost aplicat procesul de restructurare, în vederea stabilizării situaţiei economico-financiare şi creării premiselor pentru dezvoltarea durabilă a acestor unităţi economice. 

Soldul datoriilor unităţilor economice îngheţate, incluse în Acord-memorandum, la situaţia din 30 iunie 2011, este prezentat în tabelul 6.

Tabelul 6. Sinteza datoriilor îngheţate ale unităţilor economice incluse
 în Acord-memorandum la situaţia din 30 iunie 2011
                                                                                                                                                             mii lei

	Nr. d/o
	Datorii faţă de:
	Întreprinderi de stat
	Societăţi pe acţiuni

	1.
	Bugetele unităţilor administrativ-teritoriale, inclusiv: 
	78,9
	394,1

	2.
	Creditori comerciali
	0,0
	283736,7

	
	TOTAL
	78,9
	             284130,8  


Totodată, conform prevederilor art. 180 al Codului Fiscal, aprobat prin Legea          nr. 1163-XIII din 24 aprilie 1997, agenţii economici au beneficiat pe parcursul  anului 2011 de prolongarea şi îngheţarea achitării plăţilor la bugetul public național. Întru ameliorarea situaţiei economico-financiare în decursul perioadei supuse monitorizării la   9 întreprinderi de stat şi 3 societăţi comerciale cu capital  majoritar de stat a fost modificat termenul de stingere a obligaţiei fiscale, prin amînarea sau eşalonarea stingerii obligaţiei fiscale în baza contractelor încheiate între organele fiscale şi contribuabili, şi aprobarea acestora de către Inspectoratul Fiscal Principal de Stat. 

Pe parcursul perioadei de gestiune, la întreprinderile de stat a fost modificat termenul  de  stingere  a  obligaţiei  fiscale,  conform  contractelor  încheiate  în  sumă  de

 4,7 mil. lei. Suma amînată sau eşalonată pe parcursul anului 2011 urma a fi achitată în mărime de 4,66 mil. lei, în anul 2012 – 0,04 mil. lei. Suma amînată sau eşalonată pe parcursul semestrului I al anului 2011 a fost achitată în mărime de 2,6 mil. lei. 

La  societăţile comerciale cu capital integral sau majoritar de stat a fost modificat termenul  de  stingere  a  obligaţiei  fiscale,  conform  contractelor  încheiate  în  sumă  de  

0,46 mil. lei, ce urmează a fi achitată pe parcursul anului 2011 în mărime de 0,44 mil. lei, în anul 2012 – 0,02 mil. lei. Din suma amînată sau eşalonată, pe parcursul semestrului I al anului 2011 a fost achitată la buget datoria în mărime de 0,24 mil. lei. 

La situaţia din 30 iunie 2010 au beneficiat de eşalonare 7 întreprinderi de stat şi       3 societăţi pe acţiuni. Suma eşalonată constituie la Î.S. „Staţiunea Tehnologico-Experimentală Vierul” - 348,9 mii lei,  la Î.S. pentru Silvicultură „Glodeni” –             182,9 mii lei, la Î.S. Teatrul „Eugen Ionesco” - 68,2 mii lei, la Î.S. „Agenţia de Impresariat” –     64,9 mii lei, la Î.S. „Centrul de pregătire a specialiştilor pentru Armata Naţională” – 944,1 mii lei, la Î.S. „Staţiunea tehnologică pentru irigare Chişinău” –     348,9 mii lei şi la Î.S. „Staţiunea tehnologică pentru irigare Orhei” –  96,26 mii lei. Suma eşalonată la   S.A. „Drumuri – Chişinău” constituie 126,8 mii lei, și la S.A. „Viorica-Cosmetic” –   94,9 mii lei.

V. Circulația proprietăţii statului

Conform informaţiei prezentate de către Comisia Națională a Pieții Financiare, pe parcursul semestrului I al anului 2011, pe piaţa valorilor mobiliare au fost efectuate tranzacţii cu acţiunile statului. Astfel, au fost vîndute la licitaţiile cu strigare la Bursa de Valori proprietatea publică la 4 societăţi pe acţiuni cu cotă majoritară de stat              (S.A. „NORDTUTUN”, S.A. Întreprinderea de Construcţie a Reţelelor de Gaze „Incorgaz”, S.A. „Farmacia Buiucani nr. 465 şi S.A. „Ciuleandra”) la preţul de           16,2 mil. lei şi la 4 societăţi pe acţiuni cu cotă mai puţin de 50%  (S.A. „Montehsan”,                  S.A. Întreprinderea Mixtă Moldo - Luxemburgheză „Volatil-West Company”,             S.A. „Arhproiect” şi S.A. „Fabrica de produse lactate din Cimişlia”) la preţul de           5,5 mil. lei.
În perioada raportată, au fost încasate la bugetul de stat mijloace în mărime de    28,7 mil. lei, de la privatizarea tuturor bunurilor proprietate a statului, inclusiv din vînzarea pachetelor de acţiuni  mijloace în mărime de 21,7 mil. lei.
În Legea bugetului de stat pe anul 2011 nr. 52 din 31 martie 2011 au fost prevăzute venituri ce urmează a fi încasate la bugetul de stat sub formă de defalcări din profitul net al întreprinderilor de stat în mărime de 59,0 mil. lei şi dividende aferente cotei de participare a statului în societăţile pe acţiuni, în mărime de 220,0 mil. lei, conform rezultatelor obţinute în anul 2010.  

Conform datelor Trezoreriei de Stat, în semestrul I al anului 2011, la bugetul de stat s-au încasat venituri sub formă de defalcări din profitul net al întreprinderilor de stat în mărime de 45,5 mil. lei și dividende aferente cotei de participare a statului în societăţi pe acţiuni în mărime de 251,9 mil. lei, ceea ce constituie 77,1% și corespunzător 114,5% din suma prevăzută în anexa nr.1 „Sinteza bugetului de stat pe venituri, cheltuieli, deficit şi surse de finanţare” a Legii bugetului de stat pe anul 2011 nr. 52 din 31 martie 2011.

